Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1883

99. A XI. Áruosztály 59. Árucsoport 5911 vámtarifaszáma 5911 20 00 KN alszáma magyarázatának szövege a harmadik bekezdéstől kezdve az alábbiak szerint módosul: „Ha a nem kiszabott szűrőszöveteket méteráruban mutatják be, kitörölhetetlenül meg kell jelölni azokat olyan módon, amiből kétséget kizáróan megállapítható, hogy szűrési vagy hasonló ipari célokra szolgálnak. — A szövet mindkét szélén — a szegélyét nem érintve — egyenletes távolságra átlóival megjelölt négyszög alakú jeleket kell elhelyezni oly módon, hogy az egymást követő jelek távolsága a négyszögek egymáshoz közeli oldalai között mérve egy méternél kisebb legyen, valamint, hogy a szemben lévő széleken a jelek a másik oldali jelek közötti távolság felénél helyezkedjenek el (mindegyik jel középpontja egyenlő 2000/132. szám távolságra legyen a szemben fekvő két legközelebbi jel középpontjától). — A négyszögek oldalvonalai vastagságának 5 mm-nek kell lennie, az átlóké pedig 7 mm. A négyszögek külső méretei a következők legyenek: hosszúság: 8 cm, szélesség: 5 cm. — A jeleket egy, a szövet szinétől elütő színnel kell nyomtatni letörölhetetlen módon. Mindegyik jelet úgy kell elhelyezni, hogy a hosszabbik oldala párhuzamos legyen a szövet láncfonalaival (lásd az alábbi ábrát). (Az ábra változatlan) A vámhatóság másféle jelölést is elfogadhat, ha abból kétséget kizáróan megállapítható, hogy a termék olyan ipari célokra szolgál, mint a szitálás vagy a szűrés stb. és nem ruházati vagy hasonló felhasználásra szánják. Nem tartoznak ide a szitanyomó keretek, amelyek alapra felszerelt szövetből állnak (5911 90 90 alszám), valamint a kézi sziták és rosták (96.04 vtsz).”

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes